Nýtt aðalskipulag fyrir Hvalfjarðarsveit Sveitarstjórn Hvalfjarðarsveitar hefur gert samkomulag við Landlínur ehf í Borgarnesi um gerð nýs aðalskipulags fyrir sveitarfélagið . Landlínur höfðu áður unnið aðalskipulag fyrir gömlu sveitarfélögin sem mynduðu Hvalfjarðarsveit sl. vor og miðast vinna við nýtt aðalskipulag fyrst og fremst að því að samþætta þær skipulagsáætlanir . Gert er ráð fyrir að nýtt sameinað aðalskipulag verði tilbúið með vorinu . Þar sem ný aðalskipulagsáætlun þarf að fara í hefðbundið kynningar - og auglýsingarferli er tækifæri til að setja fram nýja stefnumörkun og skilgreina landnotkun með öðrum hætti en nú er gert . “ Ef landeigendur hafa uppi áform um breytta landnotkun er mikilvægt að starfsmenn Landlína fái upplýsingar um slíkt . Breytt notkun lands getur t.d. falið í sér áform um skipulag frístundabyggðar , athafnasvæða , efnistökusvæða og útivistarsvæða ( tjaldsvæði , golfvöllur , o.fl. ) . Starfsmenn Landlína veita ráðgjöf við mótun landnotkunarstefnu sé þess óskað , ” segir í frétt frá fyrirtækinu .